Il guvier galês al à fat cognossi i siei ultins indreçaments pal ûs de lenghe galese inte scuele. Tra i obietîfs che si ponte a otignî si à l’aument de ufierte formative par galês, massime pai fruts plui piçui e inte fasse di etât che e va tra i 14 e i 19 agns. Cun di plui, si previôt di aumentâ la presince di personâl cualificât pal insegnament dal e par galês intes scuelis dal paîs. Il document al sarà cumò al esam di dutis lis parts interessadis (istitûts scolastics, aministrazions locâls, sindacâts dai insegnants, e v.i.) che a son clamadis a dî la lôr in proposit. La organizazion di riferiment pe difese dai dirits linguistics, la Cymdeithas yr Iaith Gymraeg, e à cjapât in maniere positive la elaborazion da document, ma e à lamentât il fat che il guvier nol ten ancjemò la lenghe galese di element di fonde dal sisteme educatîf dal Gales.
Font: Cymdeithas, 13/05/09; BBC, 13/05/09
fur_Latn cym_Latn